গ্রুপ পর্বের বাধা পেরোতে হলে জয়ের কোনো বিকল্প ছিল না ব্রাজিলের সামনে। দেয়ালে পিঠ ঠেকে যাওয়ার মতো পরিস্থিতিতে তাই নিজেদের সর্বোচ্চ শক্তিই প্রয়োগ করেছিলেন নেইমার-গ্যাব্রিয়েলরা। পুরো ম্যাচেই খেলেছেন দাপুটে ফুটবল। ৭৫ শতাংশ সময়ই বলের দখল ছিল ব্রাজিলের কাছে। ডেনমার্কের ফুটবলাররা ব্রাজিলের গোলপোস্ট লক্ষ্য করে শট নিতে পেরেছেন মাত্র একবার। অন্যদিকে বারবার প্রতিপক্ষের রক্ষণভাগে আতঙ্ক ছড়িয়েছেন নেইমাররা।